НАРОДНО СЪБРАНИЕ
Вх. № 47-202-02-22
Дата: 08.07.2022 г./ 17:14 ч.

Република българия
МИНИСТЕРСКИ СЪВЕТ

ДО

г-н МИРОСЛАВ ИВАНОВ
ИЗПЪЛНЯВАЩ ДЛЪЖНОСТТА
ПРЕДСЕДАТЕЛ НА 
НАРОДНОТО СЪБРАНИЕ

УВАЖАЕМИ ГОСПОДИН ИВАНОВ,

На основание чл. 85, ал. 1, т. 4 от Конституцията на Република България изпращам Ви одобрения с Решение  457 на Министерския съвет от 2022 г. проект на Закон за ратифициране на международен договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“ и за допълнение на Закона за ратифициране на международен договор (LOA) BU-D-SAB „Самолети 
F-16 Block 70 и свързана с тях поддръжка” (F-16 Block 70 aircraft and associated support), международен договор (LOA) BU-D-AAA „Боеприпаси в подкрепа на F-16” (Munitions in support of the F-16), международен договор (LOA) BU-P-AAD „Sidewinder AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) и международен договор (LOA) BU-P-LAR „Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване” (Multifunctional Information Distribution System Joint Tactical Radio System (MIDS JTRS) (5) and related support and equipment)

Приложение: съгласно текста

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    457

от    8 юли    2022 година

ЗА предложение до Народното събрание за ратифициране със закон на международен договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“ и за допълнение на Закона за ратифициране на международен договор (LOA) BU-D-SAB „Самолети F-16 Block 70 и свързана с тях поддръжка” 
(F-16 Block 70 aircraft and associated support), международен договор (LOA) BU-D-AAA „Боеприпаси в подкрепа на F-16” (Munitions in support of the F-16), международен договор (LOA) BU-P-AAD „Sidewinder 
AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) и международен договор (LOA) BU-P-LAR „Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване” (Multifunctional Information Distribution System Joint Tactical Radio System (MIDS JTRS) (5) and related support and equipment)

На основание чл. 15, ал. 1 и чл. 25, ал. 2 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1.	Одобрява международния договор за Изменение и допълнение № 1 към Писмо с оферта и приемане на офертата 
(LOA) BU-D-SAB „Самолети F-16 Block 70 и свързана с тях поддръжка“, подписан на 23 февруари 2022 г. в Охайо, САЩ, и на 17 юни 2022 г. в 
София.
2.	Предлага на Народното събрание на основание чл. 85, ал. 1, т. 4 от Конституцията на Република България да ратифицира със закон договора по т. 1 и допълнение на Закона за ратифициране на международен договор (LOA) BU-D-SAB „Самолети F-16 Block 70 и свързана с тях поддръжка” (F-16 Block 70 aircraft and associated support), международен договор (LOA) BU-D-AAA „Боеприпаси в подкрепа на F-16” (Munitions in support of the F-16), международен договор (LOA) BU-P-AAD „Sidewinder AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) и международен договор (LOA) BU-P-LAR „Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване” (Multifunctional Information Distribution System Joint Tactical Radio System (MIDS JTRS) (5) and related support and equipment) (ДВ, бр. 60 от 2019 г.)
3. След влизането в сила на закона по т. 2 министърът на външните работи да уведоми правителството на Съединените американски щати за изпълнение на националните процедури по влизане в сила на договора по т. 1.

ЗА МИНИСТЪР-ПРЕДСЕДАТЕЛ: /п/ Калина Константинова

ГЛАВЕН СЕКРЕТАР НА
МИНИСТЕРСКИЯ СЪВЕТ:  /п/ Красимир Божанов
Вярно,
ЗА ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”:
 /Соня Божикова/ 

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Ïðîåêò

З  А  К  О  Н

за ратифициране на международен договор за Изменение и допълнение № 1 към Писмо с оферта и приемане на офертата 
(LOA) BU-D-SAB „Самолети F-16 Block 70 и свързана с тях поддръжка“ и за допълнение на Закона за ратифициране на международен договор (LOA) BU-D-SAB „Самолети F-16 Block 70 и свързана с тях поддръжка” (F-16 Block 70 aircraft and associated support), международен договор (LOA) BU-D-AAA „Боеприпаси в подкрепа на F-16” (Munitions in support of the F-16), международен договор (LOA) BU-P-AAD „Sidewinder AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) и международен договор (LOA) BU-P-LAR „Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване” (Multifunctional Information Distribution System Joint Tactical Radio System (MIDS JTRS) (5) and related support and equipment)

Чл. 1. Ратифицира международния договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“, подписан на 23 февруари 2022 г. в Охайо, САЩ, и на 17 юни 2022 г. в София.
Чл. 2. Договорът по чл. 1 да не се обнародва в „Държавен вестник”.

ЗАКЛЮЧИТЕЛНИ РАЗПОРЕДБИ

§ 1. В Закона за ратифициране на международен договор 
(LOA) BU-D-SAB „Самолети F-16 Block 70 и свързана с тях поддръжка” (F-16 Block 70 aircraft and associated support), международен договор (LOA) BU-D-AAA „Боеприпаси в подкрепа на F-16” (Munitions in support of the F-16), международен договор (LOA) BU-P-AAD „Sidewinder AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) и международен договор 
(LOA) BU-P-LAR „Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване” (Multifunctional Information Distribution System Joint Tactical Radio System (MIDS JTRS) (5) and related support and equipment) (ДВ, бр. 60 от 2019 г.) се създава чл. 6:
„Член 6. Министърът на отбраната може без ратификация от Народното събрание да сключва  договори за изменения и допълнения  на международните договори по чл. 1-4, при условие, че не се променят финансовите параметри на посочените по-горе договори.”
§ 2 Законът влиза в сила от датата на обнародването му в „Държавен вестник“.

Законът е приет от 47-ото Народно събрание на ………………... 2022 г. и е подпечатан с официалния печат на Народното събрание.

ИЗПЪЛНЯВАЩ ДЛЪЖНОСТТА
ПРЕДСЕДАТЕЛ НА НАРОДНОТО 
СЪБРАНИЕ:

(Мирослав Иванов)

М  О  Т  И  В  И

към проекта на Закон за ратифициране на международен договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“  и за допълнение на Закона за ратифициране на международен договор (LOA) BU-D-SAB "Самолети F-16 Block 70 и свързана с тях поддръжка" (F-16 Block 70 aircraft and associated support), международен договор (LOA) BU-D-AAA "Боеприпаси в подкрепа на F-16" (Munitions in support of the F-16), международен договор (LOA) BU-P-AAD "Sidewinder AIM 9X Блок II ракети, свързани материали и услуги" (Sidewinder AIM 9X Block II Missiles, associated material and services) и международен договор (LOA) BU-P-LAR "Многофункционална система за разпределение на информация – Съвместна тактическа радиосистема (MIDS JTRS) (5) и свързана с нея поддръжка и оборудване" (Multifunctional Information Distribution System Joint Tactical Radio System (MIDS JTRS) (5) and related support and equipment) (ДВ, бр. 60 от 2019 г.)

Международният договор (LOA) BU-D-SAB „Самолети F-16 Block 70 и свързана с тях поддръжка“ (F-16 Block 70 aircraft and associated support) по условията на Програмата за чуждестранни военни продажби на САЩ (FMS) е подписан от министъра на отбраната на 
11 юли 2019 г. и е ратифициран със закон, приет от 44-ото Народно събрание на 26 юли 2019 г. Законът за ратификация е обнародван в „Държавен вестник”, бр. 60 от 2019 г.
След оценка на възникнали възможности за подобряване на изпълнението на договора Министерството на отбраната на Република България поиска да се извършат по-значими промени в съдържанието на подписания договор. Полученият проект на международен договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“ отразява извършени от американската страна минимални промени (чието естество не изисква писмено съгласие от наша страна) и одобрени от наша страна по-значими промени  в съдържанието на договора. Проектът на международен договор за Изменение и допълнение № 1 към LOA BU-D-SAB е изготвен съобразно изискванията на американското законодателство за военни продажби и отразява практиката за извършване на промени в международните договори, посочена в стандартните условия на договорите (LOA Standard Terms and Conditions). 
На основание на решение (27 май 2022 г.) от заседанието на Министерския съвет министърът на отбраната подписа международния договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“. (F-16 Block 70 aircraft and associated support).
Подписаният договор за Изменение и допълнение № 1 
не увеличава стойността на подписания през 2019 г. международен договор BU-D-SAB и не изисква допълнителни вноски към вече авансово заплатената от нас сума. Основните промени в договора за Изменение и допълнение № 1 към (LOA) BU-D-SAB може да се групират, както следва: 
•	Актуализиране на конфигурацията на самолетите и тяхното оборудване, както и увеличаване на броя на обучавания допълнителен личен състав (летци - 2 души, и инженерно-технически състав - 
5 души).
•	Коригиране на стойности на различни линии по договора и пренасочване на средства между тях с цел осигуряване на адекватно финансиране на дейностите.
•	Коригирани в различна степен срокове за осигуряване на съответните компоненти и/или продукти и потвърждаване на свързани с тях пояснителни бележки, възникнали в резултат на възложени договори от ВВС на САЩ на съответни доставчици. Тези промени не водят до удължаване на  посочените срокове за доставка на самолетите. 
•	Промяна на някои от основните доставчици на отбранителни продукти и услуги поради технологични или пазарни промени.
•	Добавени са допълнителни линии, които отразяват възникнали специфични изисквания на програма FMS.
Подписаният международен договор за Изменение и допълнение № 1 към Писмо с оферта и приемане на офертата (LOA) LOA BU-D-SAB не намалява и не стеснява заявените от българската страна изисквания за способности на оръжейната система F-16 Block 70 и осигурява възможности за оптимизиране на доставките от страна на САЩ. 
От страна на американското правителство е отправено искане подписаният договор за Изменение и допълнение № 1 към 
(LOA) BU-D-SAB да се третира като съдържащ „контролирана некласифицирана информация“ (Controlled Unclassified Information-CUI), която не би следвало да става публично достояние. Това изключва и възможността за обнародването му в „Държавен вестник“. Предвид необходимостта от гарантиране на конфиденциалност в тази връзка се предлага в чл. 2 от законопроекта Народното събрание да разпореди международният договор за Изменение и допълнение № 1 към 
(LOA) BU-D-SAB да не се обнародва. Такава възможност е предвидена в чл. 25, ал. 2 от Закона за международните договори на Република България.
По информация от американска страна веднага след влизането в сила на закона за международния договор за Изменение и допълнение № 1 към Писмо с оферта и приемане на офертата (LOA) BU-D-SAB „Самолети F-16 Block 70 и свързана с тях поддръжка“ за България ще започне работа по подготовка на следващи изменения и допълнения на този и останалите FMS договори. 
Програма FMS установява стандартен срок от 2 месеца за подписване на договори и допълнения и изменения към тях. Предвид изискванията на Закона за международните договори на Република България спазването на този срок на практика е невъзможно. Това налага да се иска допълнително удължаване на този срок, което при определени ситуации може да доведе до негативни финансови последици (включително увеличаване на цените на продукти и/или услуги) и забавяне в хода за изпълнение. Въпреки това българската страна следва да изпълни националната процедура, предвидена в Закона за международните договори на Република България. 
Поради това и с цел оперативно и ефективно управление на средствата по сключените договори за придобиване на многоцелевите изтребители е необходимо министърът на отбраната да бъде оправомощен да сключва допълнения и изменения без последваща ратификация, когато това е свързано с техническите, организационните или с други параметри на доставката, които не водят до увеличаване на стойността, предвидена като задължение за българската страна в следните международни договори: 
•	(LOA) BU-D-SAB „Самолети F-16 Block 70 и свързана с тях поддръжка“ (F-16 Block 70 aircraft and associated support) - на стойност 1 230 476 943 щатски долара. 
•	(LOA) BU-D-AAA „Боеприпаси в подкрепа на F-16“ 
(Мunitions in support of the F-16) - на стойност 461 631 щатски долара.
•	(LOA) BU-P-AAD „Sidewinder AIM 9X Блок II ракети, свързани материали и услуги” (Sidewinder AIM 9X Block II Missiles, associated material and services) - на стойност 20 437 635 щатски долара.
•	(LOA) BU-P-LAR „Многофункционална система за разпределение на информация - Съвместна тактическа радиосистема (MIDS JTRS) (5) и свързана с нея поддръжка и оборудване“ (Multifunctional Information Distribution System Joint Tactical Radio System (MIDS JTRS) (5) and related support and equipment) - на стойност 
4 777 771 щатски долара. 
Предвид изложеното и на основание чл. 85, ал. 1, т. 4 от Конституцията на Република България се предлага настоящият проект на закон.

МИНИСТЪР-ПРЕДСЕДАТЕЛ: